Naruto en Jump Force – Shana
Naruto en Jump Force
EtiquetasBoruto Uzumaki • Gaara • Jump Force • Kaguya Otsutsuk • Kakashi Hatake • Naruto
0 comments on “Naruto en Jump Force” Nehemia 13 | Beibele Inthaneteng | Phetolelo ya Lefase le Lefsa
13 Letšatšing leo go be go balwa+ puku+ ya Moshe setšhaba se hlwaile tsebe; go yona gwa hwetšwa go ngwadilwe gore Moamoni+ le Momoaba+ ga se ba swanela go tla phuthegong ya Modimo wa therešo go iša mehleng ya neng le neng,+
2 ka gobane ga se ba ka ba nea bana ba Isiraele senkgwa+ le meetse,+ eupša ba ile ba thwala Bileama+ gore a ba rogake.+ Lega go le bjalo, Modimo wa rena o ile a fetoša thogako yeo gore e be tšhegofatšo.+
3 Ya re gateetee ge ba ekwa seo molao+ o se bolelago, ba hlaola+ batho bašele ka moka go Baisiraele.
4 Pele ga moo, moperisita Eliashiba+ yo a bego a okametše diphapoši tša go jela+ tša ntlo ya Modimo wa rena, o be a tswalane le Tobia;+
5 O ile a mo direla phapoši e kgolo ya go jela,+ a e dira moo peleng go bego go bewa moneelo wa baperisita ka mehla, sebego sa mabele,+ diorelo, dibjana, karolo ya lesome ya mabele, beine+ e mpsha le makhura,+ tšeo go bego go laetšwe gore di newe Balefi,+ diopedi le baletakgoro.
6 Ke be ke se Jerusalema ka nako ye ka moka, ka gobane ka ngwaga wa masometharo-pedi+ wa pušo ya Arithasasitha+ kgoši ya Babilona, ke ile ka tla go kgoši gomme ka morago ga nakwana ka e kgopela gore e ntumelele gore ke sepele.+
7 Ka tla Jerusalema gomme ka bona bobe bjoo Eliashiba+ a bo dirilego ka go direla Tobia+ phapoši lapeng la ntlo+ ya Modimo wa therešo.
8 Ka se kgahlwe ke seo.+ Ka gona ka lahlela+ dithoto ka moka tša ntlo ya Tobia ka ntle ga phapoši ya go jela.
9 Ke moka ka laela gore go hlwekišwe+ diphapoši tša go jela;+ ka bušetša dibjana+ tša ntlo ya Modimo wa therešo, sebego sa mabele le diorelo go tšona.+
10 Ke ile ka hwetša gore Balefi ga ba newe dijo tša bona,+ mo bona le diopedi tšeo di bego di hlankela ba ilego ba tloga ba ya mašemong a bona.+
11 Ka sola+ matona+ ka re: “Ke ka baka la’ng ntlo ya Modimo e hlokomologilwe?”+ Ke moka ka kgoboketša Balefi ka ba iša medirong ya bona.
12 Bajuda ka moka ba tliša karolo ya lesome+ ya mabele,+ beine e mpsha+ le makhura+ dipolokelong.+
13 Ka bea moperisita Shelemia, mongwalolodi Tsadoko le yo mongwe wa Balefi e lego Pedaya gore ba hlokomele dipolokelo; ba be ba thušwa ke Hanana morwa wa Sakuri morwa wa Matania,+ ka gobane ba be ba lebelelwa ba botega;+ ba be ba abela+ bana babo bona dilo.
14 Hle Modimo wa ka, nkgopole+ mabapi le taba ye, o se lebale+ mediro ya ka ya botho yeo ke e diretšego ntlo+ ya Modimo wa ka le bao ba e hlokomelago.
15 Mehleng yeo kua Juda, ke ile ka bona batho ba gatakela digatelo tša morara ka sabatha,+ ba tliša mekgobo ya mabele ba e rwešitše+ dipokolo,+ ba tliša le beine, diterebe, mago+ le mohuta o mongwe le o mongwe wa morwalo, ba di tliša Jerusalema ka letšatši la sabatha;+ letšatšing leo ka ba kgalemela gore ba se rekiše dilo tše.
16 Batiro+ ba be ba dula moo motseng, ba tliša dihlapi le mohuta o mongwe le o mongwe wa dilo tšeo di rekišwago+ gomme ba di rekišetša bana ba Juda ka sabatha Jerusalema.
17 Ka sola bakgomana+ ba Juda ka re go bona: “Le direla’ng selo se se sebe mo le bilego le šilafatša letšatši la sabatha?
18 Na borakgolokhukhu ba lena ga se ba dira tšona dilo tše,+ mo Modimo a ilego a tlišetša rena le motse wo bošula+ bjo ka moka? Bjale le okeletša Isiraele bogale bjo bo tukago ka go šilafatša sabatha.”+
19 Ya re gateetee ge leswiswi le swara dikgorong tša Jerusalema pele ga sabatha, kapejana ka laela gore mejako e tswalelwe.+ Ka buša ka re e se ke ya bulwa go ba go fihla ge sabatha e fetile; ka bea ba bangwe ba bahlanka ba ka dikgorong gore go se ke gwa tsenywa selo ka letšatši la sabatha.+
20 Bagwebi le barekiši bao ba rekišago mehuta ya dilo ka moka tšeo di rekišwago ba lala ka ntle ga Jerusalema gabedi.
21 Ka ba kgalema+ ka re go bona: “Le reng le lala ka pele ga morako? Ge le ka ba la boeletša ke tlo le otla.”+ Go tloga ka nako yeo go ya pele ba se sa hlwa ba etla ka sabatha.
22 Ka botša Balefi+ gore ba itshekiše ka mehla+ ge ba tsena, ba hlapetše dikgoro+ e le go kgethagatša+ letšatši la sabatha. Hle Modimo wa ka, nkgopole+ le tabeng ye o be o nkwele bohloko go ya ka botho bja gago bjo bogolo.+
23 Mehleng yeo ka ba ka bona Bajuda bao ba nyalanego+ le basadi ba Baashidodo,+ ba Baamoni le ba Bamoaba.+
24 Bana ba bona ba bangwe ba be ba bolela leleme la Baashidodo, eupša go se yo a kgonago go bolela leleme la Sejuda.+ Ba be ba bolela maleme a ditšhaba tše dingwe.
25 Ka ba sola, ka ba rogaka+ ka ba ka otla ba bangwe ba bona,+ ka ba kota meriri gomme ka ba eniša ka Modimo+ ka re: “Le se ke la nyadiša barwedi ba lena barwa ba bona e bile le se ke la itšeela barwedi ba bona goba la ba tšeiša barwa ba lena.+
26 Na se ga se sona seo se dirilego gore Solomone kgoši ya Isiraele a dire sebe?+ Ditšhabeng tše dintši go be go se na kgoši yeo e swanago le yena;+ e be e le moratwa wa Modimo,+ mo Modimo a ilego a mo dira kgoši ya Isiraele ka moka. Basadi bašele ba mo diriša sebe.+
27 Go a makatša gore le ka dira dilo ka tsela ye, la dira bobe bjo ka moka bjo bogolo ka go se botegele Modimo wa rena ka go nyalana le basadi bašele.”+
28 Yo mongwe wa bana ba Joyada+ morwa wa Eliashiba+ moperisita yo a phagamego e be e le mokgonyana wa Sanebalathi+ wa Mobethe-horoni.+ Ke ile ka mo raka.+
29 Hle ba gopole Modimo wa ka, ka gobane ba šilafaditše+ boperisita le kgwerano+ yeo e dirilwego le baperisita le Balefi.+
30 Ke ba hlwekišitše+ dilong tšohle tša bašele gomme ka abela baperisita le Balefi mediro, yo mongwe le yo mongwe wa bona ka mo nea modiro wa gagwe,+
31 ka ba abela le modiro wa go aba dikgong+ le dithakangwaga ka nako e beilwego.
Hle Modimo wa ka,+ o nkgopole+ ka tše botse.